《红毛城》
清代·卓梦采

荒夷遗旧垒，砥柱障神都。天堑凌江汉，崇墉控越吴。

水光浮日出，波影撼城趋。雉堞苍烟断，津楼晚气孤。

鲲豗薄暮岸，鹿聚碧沙舻。湖色晴看雨，潮声夜听枹。

海天金锁钥，云物旧闉阇。众志成城固，声灵溢海隅。

作者简介：卓梦采，字狷夫，凤山人。庠生。性孝友，方正自持，精医济人。清康熙六十年（1721）朱一贵陷县治，慕卓氏之名，致之再三，坚辞不肯赴。挈家遁鼓山匝月，吟咏自娱，且散家赀给戚族里邻，以资口粮。知县陈志泰高其行谊，赠「儒林芳标」匾额。享年八十。子肇昌，领乡荐；孙列胶庠